| Pilro de Temminck |
| --- |
| En plumaxe reprodutor
 |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Charadriiformes |
| Familia: | Scolopacidae |
| Xénero: | *Calidris* |
| Especie: | *Calidris temminckii*(Leisler, 1812) |

 |
| Distribución de C. temminckiiDistribución de *C. temminckii*Distribución de *C. temminckii* |
| Sinonimia |
| *Erolia temminckii* |

O **pilro de Temminck** ou **pilriño patiamarelo** (***Calidris temminckii***) é unha pequena ave limícola. O seu nome específico púxoselle en honor do naturalista holandés Coenraad Jacob Temminck.

Descrición
----------

Son limícolas moi pequenos de 13,5 a 15 cm de lonxitude. Son similares en tamaño aos pilros pequenos (*Calidris minuta*), pero de patas máis curtas e ás máis longas. As patas son amarelas e as plumas exteriores da cola son brancas, a diferenza das patas escuras e plumas externas da cola grises do pilro pequeno.

É unha ave bastante parda, con partes superiores e cabeza principalmente marróns lisas e partes inferiores brancas excepto o peito máis escuro. O adulto reprodutor ten algunhas plumas avermelladas algo máis vistosas, dentro dunha aparencia bastante pouco distintiva. En plumaxe de inverno, a aparencia xeral lembra unha versión reducida do bilurico bailón.

A súa chamada é un trilo forte.

Reprodución
-----------

O seu hábitat de reprodución son as lameiras e marismas da taiga ártica do norte de Europa e Asia. Reprodúcese no sur de Escandinavia e ocasionalmente en Escocia. Ten unha distintiva forma de voar peneirando. Aniña nunha depresión que escava no chan, onde pon 3 ou 4 ovos. É unha ave moi migratoria, e pasa o inverno en zonas de auga doce de África tropical, o subcontinente indio e partes do sueste asiático. É unha das especies ás que se aplica o *Acordo para a conservación das aves acuáticas migratorias africano-euroasiáticas* (AEWA).

O pilro de Temminck ten un intrigante modo de reproducirse e coidar as crías no cal o pai e a nai incuban distintas postas de ovos, normalmente situadas en lugares diferentes. Os machos establecen pequenos territorios e aparéanse cunha femia que pon unha primeira posta de ovos. Despois ela vaise a un segundo territorio e aparéase, e pon alí unha segunda posta de ovos que incuba ela mesma. Ao mesmo tempo, o seu primeiro macho pode aparearse cunha segunda femia, que pon á súa vez unha segunda posta de ovos no seu territorio. O macho choca el só a primeira posta de ovos da súa primeira parella.

Informouse dun aparente híbrido entre esta especie e o pilro pequeno nos Países Baixos.

Alimentación
------------

Estas aves aliméntanse en zonas de lama branda con algo de vexetación, apañando co peteiro o alimento que estea visible. Teñen un comportamento alimenticio distintivo similar ao dun rato, trepando continuamente ao longo das beiras das lagoas. Comen principalmente insectos e outros pequenos invertebrados. Non son tan gregarios coma outros limícolas do xénero *Calidris* e raramente forman grandes bandadas.

Galería
-------

Ovos desta especie na colección do Museo de Wiesbaden
* En plumaxe non reprodutor en Purbasthali, Bengala Occidental, India.En plumaxe non reprodutor en Purbasthali, Bengala Occidental, India.
* En plumae non reprodutor en Purbasthali, Bengala Occidental, India.En plumae non reprodutor en Purbasthali, Bengala Occidental, India.
* En plumaxe reprodutor e non reprodutor preto de Hodal, Haryana, India.En plumaxe reprodutor e non reprodutor preto de Hodal, Haryana, India.
* En plumaxe reprodutor no Parque Nacional de Keoladeo, Raxastán, India.En plumaxe reprodutor no Parque Nacional de Keoladeo, Raxastán, India.
* Pilro de TemminckPilro de Temminck
* Imaxe compostaImaxe composta

Notas
-----

1. ↑  "*Calidris temminckii*". *Lista Vermella de especies ameazadas. Versión 2013.2* (en inglés). Unión Internacional para a Conservación da Natureza. 2012. Consultado o 26 November 2013.
2. ↑  *Calidris temminckii* en Avibase
3. ↑  Beolens, Bo; Watkins, Michael (2003). *Whose Bird? Men and Women Commemorated in the Common Names of Birds*. London: Christopher Helm. pp. 335–336.
4. ↑  Jobling, James A (2010). *The Helm Dictionary of Scientific Bird Names*. London: Christopher Helm. p. 84. ISBN 978-1-4081-2501-4.
5. ↑  Jonsson, Lars (1996). "Mystery stint at Groote Keeten: First known hybrid between Little and Temminck's Stint?". *Dutch Birding* **18**: 24–28.

Véxase tamén =
--------------

|  |  |
| --- | --- |
|  | Wikimedia Commons ten máis contidos multimedia na categoría:  ***Pilro de Temminck*** |

|  |  |
| --- | --- |
|  | Wikispecies posúe unha páxina sobre:  ***Pilro de Temminck*** |

### Bibliografía

* Jonsson, Lars; Grant, Peter J. (1984). "Identification of stints and peeps". *British Birds* **77** (7): 293–315.

### Ligazóns externas

* Vídeos, fotos, e sons de Pilro de Temminck  na Internet Bird Collection
* Galería de fotos de Pilro de Temminck  en VIREO (Universidade de Drexel)
* Mapa interactivo da área de distribución de *Calidris temminckii* en IUCN Red List maps
* Calidris-temminckii - Gravacións de sons de Temminck's stint en Xeno-canto.

|  |  |
| --- | --- |
| Control de autoridades | 
* Wd: Q58921
* GEC: 0145968

 |

|  |  |
| --- | --- |
| Identificadores taxonómicos | 
* ADW: Calidris\_temminckii
* Avibase: 5ACF7FB313BEF9EA
* BioLib: 8637
* BirdLife: 22693388
* CMS: calidris-temminckii
* Dyntaxa: 102112
* eBird: temsti
* EUNIS: 939
* FE: 96801
* FE-New: ID
* Fossilworks: 369030
* GBIF: 2481740
* GNAB: temmincks-stint
* IBC: ID
* iNaturalist: 3837
* IRMNG: 10930756
* ITIS: 176658
* IUCN: 22693388
* NBN: NBNSYS0000000174
* NCBI: 328946
* SeaLifeBase: 166048
* Soortenregister: 139281
* TAXREF: 3210
* WoRMS: 366591
* Xeno-canto: Calidris-temminckii

 |